73. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΣΥΓΚΟΙΝΩΝΙΩΝ  Αριθ. Δ1/Α/7048/2019  της 21 Φεβρ./2 Μαρτ. 1981(ΦΕΚ Β'  125)  Περί καθιερώσεως εβδομάδας εργασίας πέντε ημερών για το προσωπικό της ΥΠΑ. 1.Καθιερώνουμε εβδομάδα εργασίας 5 ημερών, από Δευτέρας μέχρι Παρασκευής, για το προσωπικό των ακολούθων Υπηρεσιών της ΥΠΑ: α)Κεντρικής Υπηρεσίας, β)Σχολής Πολιτικής Αεροπορίας (ΣΠΟΑ), γ)Λογιστικού και Εφοδιαστικού Κέντρου (ΛΕΚ), δ)Υπηρεσίας Τεχνικής Εκμεταλλεύσεως (ΥΕΤΕ), ε)Μονάδος Πτητικών Μέσων (Μ.Π.Μ.) και στ)για το μη εργαζόμενο κατά φυλακές (βάρδιες) προσωπικό του Κρατικού Αερολιμένα Αθηνών και του Κέντρου Ηλεκτρονικών Εγκαταστάσεων και Εφαρμογών (ΚΗΕΕ). 2.Για το προσωπικό των Περιφερειακών Αερολιμένων και Ραδιοβοηθημάτων καθώς και για το εργαζόμενο κατά φυλακές προσωπικό του Κρατικού Αερολιμένα Αθηνών, λόγω της υφισταμένης στενότητος προσωπικού, η καθιέρωση πενθήμερης εβδομάδας εργασίας θα γίνει σταδιακώς δια νεωτέρων αποφάσεων, ευθύς ως γίνει δυνατή η ενίσχυσή τους με το αναγκαίο κατά περίπτωση προσωπικό. Η παρούσα έχει εφαρμογή από τη δημοσίευσή της στην Εφημερίδα της Κυβερνήσεως. 